
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 76 

28 Ιανουάριου 2005 


ΑΠΟΦΑΣΕΙ Σ 

Αριθ. 90 

Επικύρωση έκθεσης καθορισμσύ ορίων Αιγιαλού και Πα¬ 
ραλίας στην περιοχή «Καρακόνερο», Δήμου Ρόδου, 
Νήσου Ρόδου, Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/1955 «περί διοικητικής α- 
ποκεντρώσεως» όπως αυτές τροποποιήθηκαν και ισχύ¬ 
ουν σήμερα μετά Ν.Δ. 532/1970, Β.Δ. 704/1970, Β.Δ. 192/ 
1972, Π.Δ. 347/1986, Ν. 2026/1992 και Π.Δ. 97/1993. 

2. Τις διατάξεις του Ν. 2971/2001 (ΦΕΚ 285/τ.Α7 
19.12.2001) «Αιγιαλός, παραλία και άλλες διατάξεις». 

3. Τις διατάξεις του Κ.Δ. 132/1929 «περί Κτηματολογι- 
κού Κανονισμού Δωδεκανήσου» που διατηρήθηκε σε ισχύ 
με το άρθρο 8 Ν. 510/1947. 

4. Τις διατάξεις των άρθρων 1 μέχρι και 7 του Α.Ν. 2344/ 
1940 «περί αιγιαλού και παραλίας» όπως έχουν τροποποι¬ 
ηθεί και συμπληρωθεί μεταγενέστερα με τις διατάξεις: α) 
του άρθρου 13του Ν. 1078/1980 καιβ) του άρθρου 23του 
Ν. 1337/1983. 

5. Τις διατάξεις του ΝΔ 439/1970 «περί συμπληρώσεως 
των διατάξεων περί αιγιαλού». 

6. Τις διατάξεις του άρθρου 20 Ν. 719/1977 «περί τρό¬ 
που σύνταξης τοπογραφικών - υψομετρικών διαγραμμά¬ 
των από ιδιώτες μηχανικούς κλπ». 

7. Τις διατάξεις του άρθρου 100 Π.Δ. 284/1988 όπως 
τροποποιήθηκε και ισχύει σήμερα. 

8. Το Δ3090/646/1976 έγγραφο του Υπουργείου Οικο¬ 
νομικών «περί του στη Δωδεκάνησο ορίου αιγιαλού» σε 
συνδυασμά με τις 325/1971 και 203/1971 γνωμοδοτήσεις 
του Ν.Σ.Κ. 

9. Την υπ’ αριθμ. 18984/22.9.2004 Απόφαση του Γενικού 
Γραμματέατης Περιφέρειας Νοτίου Αιγαίου με την οποία 
ορίστηκαν τα μέλη της επιτροπής καθορισμού ορίων Αι- 
γιαλού και Παραλίας (Ν. 2971/2001) στη Νομαρχία Δωδε¬ 
κανήσου. 

10. Τις διατάξεις του άρθρου 19 παράγραφος 5 ΑΝ 
2344/1995, του άρθρου 52 παράγραφος 6 Ν. 2218/1994, 
του άρθρου 4 παράγραφος 7του Ν. 2240/1994, δυνάμει 


των οποίων αρμοδιάτητεςτου Υπουργείου Οικονομικών 
που είχαν μεταβιβασθεί στους Νομάρχες, ανήκουν στον 
Περιφερειακό Διευθυντή, σε συνδυασμό με αυτές του 
άρθρου 14 παράγραφος 2 του Ν. 2399/1996 με τις οποί¬ 
ες προβλέπεται η κατάργηση των θέσεων των Περιφε¬ 
ρειακών Διευθυντών, οι αρμοδιότητες πλέον του οποίου 
περιήλθαν στον Γ ενικό Γ ραμματέα της Περιφέρειας και 
ασκούνται από τον αναπληρωτή Περιφερειακό Διευθυ¬ 
ντή. 

11. Τις διατάξεις του τέταρτου εδαφίου της παραγρά¬ 
φου 2 του άρθρου 1 και της παραγράφου 6 του ιδίου άρ¬ 
θρου του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική Αυτο¬ 
διοίκηση και άλλες διατάξεις» (ΦΕΚ 107/Α), σύμφωνα με 
τις οποίες οι περιφερειακές Υπηρεσίες του Υπουργείου 
Οικονομικών, που συγκροτούσαν την ενιαία οργανική μο¬ 
νάδα της περιφέρειας, ούτε καταργήθηκαν, αλλά αποτε¬ 
λούν από 1.9.1997, Υπηρεσίες του Υπουργείου Οικονομι¬ 
κών. 

12. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση Πρωθυπουργού και Υπουργού Οικονομίας και Οι¬ 
κονομικών (ΦΕΚ 519 τ.Β') Καθορισμός αρμοδιοτήτων των 
Υφυπουργών Οικονομίας και Οικονομικών. 

13. Την υπ’ αριθμ. 1064129/801/Α0006/5.8.2004 απόφα¬ 
ση Υφυπουργού Οικονομίας και Οικονομικών (ΦΕΚ 1255 
τ.Β' 16.8.2004) περί μεταβίβασης αρμοδιοτήτων καθώς 
και εξουσίας να υπογράφουν «με εντολή Υφυπουργού 
κ.λ.π., η οποία τροποποιήθηκε και συμπληρώθηκε με την 
υπ’ αριθμόν 1071473/877/Α0006/9.9.2004 (ΦΕΚ 1429τ.Β' 
17.9.2004) ομοίως απόφαση Υφυπουργού Οικονομίας και 
Οικονομικών. 

14. Την υπ’ αριθμ. 1063649/790/Α006/03-08-2004 Από¬ 
φαση του Υπουργού Οικονομίας και Οικονομικών σχετικά 
με την καταγραφή - διοικητική κωδικοποίηση των αρμο¬ 
διοτήτων σε θέματα Υπηρεσιών του Υπουργείου Οικονο¬ 
μίας και Οικονομικών που περιέρχονται στους γενικούς 
Γραμματείς των Περιφερειών κατά τις διατάξεις του άρ¬ 
θρου 46 παρ.21 του Ν. 3220/2004 (Φ.Ε.Κ. 15/28.1.2004 
τ.Α'). 

15. Τις διατάξεις του άρθρου 46 παρ. 21 Ν. 3220/2004 
(ΦΕΚ 15 Α') στις οποίες προβλέπεται ότι από 10.4.2004 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβασθεί στους Νο- 

μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα Υπηρεσιών του Υ¬ 
πουργείου Οικονομίας και Οικονομικών, που εξαιρέθη¬ 
καν από την κατάργηση σύμφωνα με τις διατάξεις της 
παραγράφου 2 του άρθρου 39 Ν. 2218/1994, περιέρχο¬ 
νται στον Γενικά Γραμματέα της Περιφέρειας εκτός των 
θεμάτων Υ.Δ.Ε. 

16. Την απά 24.2.2004 έκθεση της κατά το άρθρο 100 
και 146 του Π.Δ. 284/1988 αρμάδιας επιτροπής καθορι¬ 
σμού ορίων αιγιαλού και παραλίας για τον καθορισμό ο¬ 
ρίων αιγιαλού, στην παραλιακή περιοχή «Καρακόνερο» 
Δήμου Ρόδου, Νήσου Ρόδου, Νομού Δωδεκανήσου. 

17. Την από 25.11.2004 έκθεση της αρμόδιας επιτρο¬ 
πής καθορισμού ορίων αιγιαλού και παραλίας για τον 
καθορισμό ορίων αιγιαλού, στην παραλιακή περιοχή 
«Καρακόνερο» Δήμου Ρόδου, Νήσου Ρόδου, Νομού Δω¬ 
δεκανήσου η οποία συντάχθηκε βάση του άρθρου 3 και 
της παραγράφου 1 του άρθρου 9 του Ν. 2971/2001 σε α¬ 
ντικατάσταση της απά 24.2.2004 έκθεσης, κατόπιν συ- 
νταξιοδότησης του Προϊσταμένου της Κτηματικής Υπη¬ 
ρεσίας Δωδεκανήσου. 

18. Το από τον Αύγουστο του 2003 τοπογραφικό - υψο¬ 
μετρικό διάγραμμα, κλίμακας 1:500 αποτελούμενο από 
δύο (02) πινακίδες, που συντάχθηκε απά τον Πολιτικό Μη¬ 
χανικό Βαρβάρη Παναγιώτη, στο οποίο εμφανίζεται η πα¬ 
ραλιακή περιοχή «Καρακόνερο», Νήσου Ρόδου, Νομού 
Δωδ/σου καιτο οποίο ελέγχθηκε και θεωρήθηκε αρχικά α¬ 
πά την Κτηματική Υπηρεσία Δωδεκανήσου στις 23.2.2004 
και στην συνέχεια (λόγω συνταξιοδότησηςτου Προέδρου 
της επιτροπής και Προϊσταμένου της Υπηρεσίας) στις 

24.11.2004 ως προς την ακρίβεια της αποτύπωσης. 

19. Στο τοπογραφικό αυτό χαράχθηκε με κόκκινη συνε¬ 
χόμενη πολυγωνική γραμμή η οριογραμμή του αιγιαλού 

με στοιχεία κορυφών (Α', Β', Γ, Δ'.Π', Ρ', Σ', Τ') και η 

οριογραμμή της παραλίας με κίτρινη συνεχόμενη πολυ¬ 
γωνική γραμμή με στοιχεία κορυφών (Π1, Π2, Π3, Π4.. 

Π22, Π23, Π24) σύμφωνα με τις διατάξεις του άρθρου 3 
του Κ.Δ. 132/1929. 

20. Το με αριθμά Φ.544.5/661/04/935/29.6.2004 έγγρα¬ 
φο του Γενικού Επιτελείου Ναυτικού μετά οποίο συμφω¬ 
νεί με τα καθορισθέντα από την επιτροπή όρια. 

21. Την με ημερομηνία 21.10.2004 τεχνική έκθεση των 
υπαλλήλων του Κτηματολογίου Ρόδου και της Κτηματι¬ 
κής Υπηρεσίας Δωδεκανήσου βάση της οποίας οι κτημα- 
τολογικές μερίδες που εμφανίζονται στα τοπογραφικά 
διαγράμματα είναι αυτές που καθορίστηκαν με τις διατά¬ 
ξεις του Κ.Δ. 132/1929 και είναι ορθές κατά γεωμετρική 
θέση, σχήμα, διαστάσεις και μέγεθος. 

22. Το μεημερομηνίαθ.12.2004 αποδεικτικό τοιχοκόλλη¬ 
σης του Δήμου Ρόδου με το οποίο τοιχοκολλήθηκε η από 

25.11.2004 έκθεση επιτροπής καθορισμού ορίων Αιγιαλού 
και Παραλίας στην παραλιακή περιοχή «Καρακόνερο» Δή¬ 
μου Ρόδου, Νήσου Ρόδου, Νομού Δωδεκανήσου, αποφα¬ 
σίζουμε: 

Επικυρώνουμε την από 25.11.2004 έκθεση της κατά τα 
άρθρα 3 και 9 του Ν. 2971/2001, αρμοδίας επιτροπής πε¬ 
ρί χάραξης των ορίων Αιγιαλού και Παραλίας, με την ο¬ 
ποία καθορίστηκαν τα άρια Αιγιαλού και Παραλίας στην 
παραλιακή περιοχή «Καρακόνερο», Δήμου Ρόδου, Νήσου 
Ρόδου, Νομού Δωδεκανήσου επί τοπογραφικού - υψομε¬ 
τρικού διαγράμματος το οποίο ελέγχθηκε και θεωρήθηκε 
στις 24.11.2004 από την Κτηματική Υπηρεσία Δωδεκανή¬ 
σου. 


Στο τοπογραφικό αυτό διάγραμμα, χαράχθηκε από την 
εν λόγω επιτροπή, όπως πιο πάνω αναφέρεται, η οριο- 
γραμμή του αιγιαλού με κόκκινη συνεχόμενη πολυγωνική 
γραμμή με στοιχεία (Α', Β', Γ, Δ'.Π', Ρ', Σ', Τ') με ε¬ 

ξάρτηση των κορυφών αυτής, απά συντεταγμένες του 
κρατικού τριγωνομετρικού δικτύου της χώρας όπως αυ¬ 
τές εμφανίζονται στον σχετικό πίνακα επί του τοπογραφι- 
κού - υψομετρικού διαγράμματος, κλίμακας 1:500 που 
συντάχθηκε απά τον Πολιτικό Μηχανικό Βαρβάρη Πανα¬ 
γιώτη, στο ίδιο ως άνω τοπογραφικό διάγραμμα. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, για τις εντός οικισμού ή εντός σχεδίου πόλεως 
περιοχές, είναι δε προσαυξημένο κατά δώδεκα μέτρα 
στις περιοχές εκτός σχεδίου οικισμού ή σχεδίου πόλεως, 
σύμφωνα με τις διατάξεις του άρθρου 3του Κ.Δ. 132/1929 
που διατηρήθηκε σε ισχύ με το άρθρο 8 του Ν. 510/1947. 

Οριογραμμή παραλίας χαράχθηκε (σύμφωνα με τις δια¬ 
τάξεις του άρθρου 3 του Κ.Δ. 132/1929) στην υπό κρίση 
περιοχή με κίτρινη συνεχή πολυγωνική γραμμή και στοι¬ 
χεία κορυφών (Π 1, Π2, Π3, Π4,...., Π22, Π23, Π24) αφούη 
οριογραμμή αιγιαλού δεν τέμνει τα προς την θάλασσα ό¬ 
ρια των ιδιοκτησιών. 

Ο καθορισμός των ορίων αιγιαλού στη θέση αυτή γίνε¬ 
ται για πρώτη φορά και προς εξυπηρέτηση των σκοπών 
των διατάξεων του Ν. 2971/2001. 

Η παρούσα απόφαση μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 10 Ιανουαρίου 2005 

Ο Γ ενικός Γ ραμματέας Περιφέρειας 
ΧΑΡΑΑΑΜΠΟΣ ΚΟΚΚΙΝΟΣ 


ΕΚΘΕΣΗ ΕΠΙΤΡΟΠΗΣ 

ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 
(ΑΡΘΡ0 3&ΑΡΘΡ0 9Τ0ΥΝ.2971 Φ.Ε.Κ. 

285/Α/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση ΚΑΡΑΚΟΝΕΡΟ του Δήμου Ρο- 
δίωντης νήσου Ρόδου του νομού Δωδεκανήσου. 

Στη Ρόδο σήμερα 25.11.2004, οι υπογεγραμμένοι: 

1. Τριανταφύλλου Γιώργος. Αναπληρωτής Προϊστάμενος 
της Κτηματικής Υπηρεσίας Δωδεκανήσου, ως πρόεδρος. 

2. Χειράκης Ιωάννης, Αγρονάμος και Τοπογράφος Μηχα- 
νικάς της Κτηματικής Υπηρεσίας Δωδεκανήσου ως μέλος. 

3. Αρμπουνιώτης Νικόλαος, Πλωτάρχης Λιμενικού Σώ¬ 
ματος, Λιμενάρχης Ρόδου, ως μέλος. 

4. Παναγάκης Νικόλαος, Αναπληρωτής Προϊστάμενος 
Τμήματος Πολεοδομικών Εφαρμογών Νομαρχιακής Αυ¬ 
τοδιοίκησης Δωδεκανήσου, ως μέλος. 

5. Παταβούκας Νικόλαος, Αναπληρωτής Προϊστάμενος 
Γ ραφείου ΠΕ.ΧΩ. Ρόδου της Περιφέρειας Νότιου Αιγαί¬ 
ου, ως μέλος, λόγω κωλύματος αυτού. 

Χρέη γραμματέα της επιτροπής άσκησε ο έκτων μελών 
αυτής, υπάλληλος της Κτηματικής Υπηρεσίας Δωδεκανή¬ 
σου, Χειράκης Ιωάννης αποτελούντες την επιτροπή κα¬ 
θορισμού των ορίων του αιγιαλού όπως αυτή καθορίστη¬ 
κε με την Απόφαση του Γ ενικού Γ ραμματέα Νοτίου Αιγαί¬ 
ου με αρ. πρωτ. 18984/22.9.2004 δυνάμει του άρθρου 3 
του Ν. 2971 (ΦΕΚ285/Α/19.12.2001) και 

Λαμβάνοντας υπόψη: 

1. Την από 4.2.2004 αίτηση της Ε.Κ.Ο. - ΕΛΔΑ Α.Β.Ε.Ε. 
περί καθορισμού των ορίωντου αιγιαλού στην εν λόγω θέ¬ 
ση. 

2. Την από 24.2.2004 έκθεση της Επιτροπής Καθορι¬ 
σμού Ορίων Αιγιαλού με τηντότε σύνθεσή της, η οποία έκ¬ 
θεση επισυνάπτεται στην παρούσα η οποία και αποτελεί 
συμπλήρωση, ανασύνταξη (σύμφωνα με την παρ. 1 του 
άρθρου 9 του Ν. 2971/2001) και επικαιροποίηση της αρχι¬ 
κής έκθεσης με τα νέα μέλη, αφού ο τότε Πρόεδρος της 
επιτροπής Τιβριντίδης Σπύρος συνταξιοδοτήθηκε. 

3. Το από 29.6.2004 έγγραφο του Γενικού Επιτελείου 
Ναυτικού (Αριθ. Φ. 544.5/661/04-Σχ.935), σύμφωνα με το 
οποίο το ΓΕΝ συμφωνεί με τα όρια αιγιαλού και παραλίας 
όπως τα καθόρισε στις 24.2.2004 η αρμόδια Επιτροπή με 
δύο προϋποθέσεις: α) Διόρθωση κορυφών Ρ και Σ ώστε 
να εξασφαλίζεται η συνέχεια με τον βορείως συνεχόμενο 
επικυρωμένο καθορισμό αιγιαλού και β) Νατεθεί στο διά¬ 
γραμμα συγκεκριμένη βεβαίωση από το Κτηματολόγιο 
Ρόδου. Οι δύο αυτές διορθώσεις - συμπληρώσεις έχουν 
ήδη γίνει στα επανυποβληθέντα διαγράμματα από την 
Ε.Κ.Ο. - ΕΛΔΑ ΑΒΕΕ. 

4. Το τυπογραφικό, υψομετρικό και κτηματολογικό διά¬ 
γραμμα, το οποίο συντάχθηκε τον Φεβρουάριο του 2004 
απάτον Παναγιώτη Βαρβάρη, πολιτικό μηχανικό, αποτε- 
λούμενο από δύο πινακίδες κλίμακας 1:500, ελέγχθηκε 
ως προς την ακρίβεια της αποτύπωσης στις 24.11.2004 α¬ 
πό τον Ιωάννη Χειράκη, Αγρονόμο και Τοπογράφο Μηχα¬ 
νικό της Κτηματικής Υπηρεσίας Δωδεκανήσου και θεω¬ 
ρήθηκε την ίδια ημερομηνία από τον Νικόλαο Κολιάδη, 
Προϊστάμενο της Κτηματικής Υπηρεσίας Δωδεκανήσου. 

5. Τις διατάξεις του Ν. 2971/2001 «Αιγιαλός, παραλία 
και άλλες διατάξεις» όπως αυτός ισχύει και τον Ν. 1337/ 
1983 καθώς και την προς αυτόν Δικαστηριακή και Διοικη¬ 
τική Νομολογία. 

6. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνηςτης ξηράς 
καθώς και τα στοιχεία καθορισμού αιγιαλού και παραλίας 
που προβλέπονται από το άρθρο 9 του Νόμου 2971/2001 
και ειδικότερα: 

Α. Τη γεωμορφολογία του εδάφους για την οποία ανα¬ 
λυτικά αναφέρεται άτι: 

(1) . Η μορφολογία της ακτής συνίσταται κυρίως από χα¬ 
λαρά ιζήματα (αμμώδης παραλία με τοπικώς βραχώδη ε¬ 
πίπεδα) που έχουν προκόψει από την αποσάθρωση - διά¬ 
βρωση των μητρικών πετρωμάτων της ακτής. Στην ακτο¬ 
γραμμή υπάρχουν επίσης ορισμένα παλαιό τεχνικά έργα 
που χρησιμοποιούνται από τις παρακείμενες εγκαταστά¬ 
σεις πετρελαιοειδών και συγκεκριμένα υπάρχουν δύο ε¬ 
ξέδρες και μία προβλήτα. Όπως προκύπτει από το τοπο- 
γραφικό διάγραμμα το εύρος της αμμώδους παραλίας 
περιλαμβανόμενων των βραχωδών επιπέδων και των συ¬ 
νεχόμενων πρανών κυμαίνεται από 15 έως 90 μέτρα και το 
υψόμετρο αυχένα των πρανών κυμαίνεται από 0,70 έως 
9,30 μέτρα. 

(2) . Της ακτής συνέχονται εκτάσεις πεδινές με έδαφος 
γαιώδες. Οι εκτάσεις αυτές βρίσκονται εκτός σχεδίου, ε¬ 
κτός οικισμού και εκτός Ζώνης Οικιστικού Ελέγχου και εί¬ 
ναι κατά το μεγαλύτερο μέρος δομημένες με αραιή δό¬ 
μηση. Η κυρίαρχη χρήση είναι η βιομηχανική (κυρίως ε¬ 
γκαταστάσεις πετρελαιοειδών) ενώ υπάρχουν και 
ορισμένες στρατιωτικές εγκαταστάσεις. Το αδόμητο τμή¬ 
μα είναι χέρσο. 


(3). Το φυσικό όριο βλάστησης συνίσταται από χαμηλή 
ποώδη φυσική βλάστηση (λειχήνες, βρύα, αγριόχορτα) ε¬ 
νώ τοπικά υπάρχει και θαμνώδης φυσική βλάστηση (κα¬ 
λαμιές). 

Β. Το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. Με την έννοια φυσικοί πόροι νοεί¬ 
ται το σύνολο των πρώτων υλών που προέρχονται από τη 
φύση, δηλαδή από το έδαφος, τα δάση, τα ύδατα, και α- 
ξιοποιούνται βιομηχανικώς. 

Γ. Τα πορίσματα από την εκτίμηση των μετεωρολογικών 
στοιχείωντης περιοχής, ήτοιτο γεγονός ότι η περιοχή δεν 
προσβάλλεται από ισχυρούς ανέμους έντασης 7 -10Β, α¬ 
πό όλες τις διευθύνσεις εκτός από ΒΑ, Α και ΝΑ, λόγω του 
ότι καλύπτεται από τη νήσο Ρόδο και είναι προστατευμέ- 
νη, ενώ οι μη κρατούντες στην περιοχή της νήσου Ρόδου 
ΒΑ, Α και ΝΑ άνεμοι σπανίως ξεπερνούν σε ένταση τα 7Β. 

Δ. Τη μορφολογία του πυθμένα ο οποίος συνίσταται α¬ 
πό βραχώδη ανώμαλη σύσταση με υφάλους και ξέρες κο¬ 
ντά στην ακτή, όπως προκύπτει από την αυτοψία μακρο¬ 
σκοπικά και από το απόσπασμα χάρτη Γ.Υ.Σ. κλίμακας 
1:50.000 που συνοδεύει το διάγραμμα, καθώς και το ότι 
σε περιοχές με μικρά βάθη και μικρές κλίσεις του βυθού, 
όπου η θραύση του κύματος και η εκτόνωση της ενέργει¬ 
ας του γίνεται σε μεγάλη απόσταση από την ακτογραμμή, 
η επίδραση του κύματος στην ακτή είναι μικρή ενώ σε πε¬ 
ριπτώσεις ακτών με μεγάλες κλίσεις βυθού και μεγάλα 
βάθη κοντά στην ακτή όπου η θραύση των κυμάτων συ- 
ντελείται κοντά στην ακτή ή ακόμη και πάνω σ’ αυτή ο κυ- 
ματισμός καλύπτει κατά κανόνα μεγάλο εύρος ακτής 
προκειμένου να εκτονωθεί. Επίσης η ύπαρξη ανώμαλου 
βραχώδους πυθμένα ή υφάλων, μπροστά στην εξεταζό¬ 
μενη ακτή, επιδρά στην χάραξη της γραμμής του αιγια- 
λού, δεδομένου ότι τέτοιου είδους σχηματισμοί συντε¬ 
λούν στη διαφοροποίηση του κυματικού πεδίου από θέση 
σε θέση εντός της παράκτιας ζώνης. 

Ε. Τοντομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με σχετι¬ 
κά μεγάλο ανάπτυγμα πελάγους καθώς και το ότι μεγάλο 
ανάπτυγμα θαλάσσιας έκτασης συμβάλλει στη δημιουρ¬ 
γία μεγαλύτερης έντασης κυματικού πεδίου σε σχέση με 
κλειστές θαλάσσιες περιοχές (όρμους ή κόλπους) που έ¬ 
χουν ίδια ένταση ανέμου. 

ΣΤ. Την ύπαρξη τεχνικών έργων στην περιοχή και συ¬ 
γκεκριμένα μίας προβλήτας και δύο εξέδρων. Τα έργα αυ¬ 
τά είναι παλαιό ενώ στην περιοχή εδώ και πολύ μεγάλο 
χρονικό διάστημα δραστηριοποιούνται εταιρείες πετρε¬ 
λαιοειδών - κρατικές ή μη - και επιπλέον υπάρχουν στρα¬ 
τιωτικές εγκαταστάσεις που διέπονται από ειδικό καθε¬ 
στώς. 

Ζ. Τη μη ύπαρξη εγκεκριμένων χωροταξικών κατευθύν¬ 
σεων και χρήσεων γης που να επηρεάζουν την εξεταζό¬ 
μενη παράκτια ζώνη. 

Η. Την ύπαρξη Δημόσιων Κτημάτων κάθε κατηγορίας 
(ΔΕΗ, ΟΤΑ, ΥΠΕΘΑ, ΕΓΓΣΔ κ.α.) που βρίσκονται σε άμε¬ 
ση γειτνίαση με την παράκτια ζώνη και ιδίως τον καθορι¬ 
σμό της χερσαίας ζώνης λιμένα βορείως της εξεταζόμε¬ 
νης έκτασης με την Απόφαση Γ.Γ. Περιφέρειας 7968 (ΦΕΚ 
806/Δ/16.10.1998). 

Θ. Την ύπαρξη του Κτηματολογίου Ρόδου οι μερίδες 
του οποίου απεικονίζονται με ακρίβεια στο διάγραμμα 
που για το σκοπό αυτό έχει θεωρηθεί σύμφωνα με το άρ¬ 
θρο 26 του Ν. 2971/2001. 

I. Τη μη ύπαρξη ευπαθών οικοσυστημάτων και πρσστα- 
τευόμενων περισχών στην εξεταζόμενη περιοχή. 

7. Η καθορισθείσα και χαραχθείσα επί ταυ πρσαναφε- 
ρόμενσυ τοπσγραφικσύ - υψομετρικσύ διαγράμματος ο- 
ριογραμμή αιγιαλού, αποτελείτο όριο του μεγίστου πλην 
συνήθους χειμέριου κύματος, προσαυξημένο κατά 12 μέ¬ 
τρα, σύμφωνα με τις διατάξεις ταυ άρθρο 3 του Κ.Δ. 132/ 
1929 που διατηρήθηκε σε ισχύ με το άρθρο 8 του Ν. 510/ 
1947 σε συνδυασμό με τις διατάξεις ταυ άρθρου 26 του Ν. 
2971/2001. 

8. Οριογραμμή παραλίας χαράχθηκε όπου η οριογραμ- 
μή αιγιαλού δεν τέμνει τα προς την θάλασσα όρια των ι¬ 
διοκτησιών, σύμφωνα με τις διατάξεις ταυ άρθρου 3 του 
Κ.Δ. 132/1929. 

9. Ο καθορισμός των σρίων αιγιαλσύ στη θέση αυτή γί¬ 
νεται για πρώτη φαρά, απσφασίζουμε: 


και καθαρίζσυμε επί του ως ανωτέρω τοπογραφικού 
διαγράμματος: 

α) Την οριογραμμή του αιγιαλού με ερυθρά συνεχή πο¬ 
λυγωνική γραμμή και στοιχεία κορυφών Α', Β', Γ, Δ', Ε', Ζ', 
Η', Θ', Ι', Κ', Α', Μ', Ν', Ξ', Ο', Π', Ρ', Σ', Τ'. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή και στοιχεία κορυφών Π1, Π2, Π3, Π4. 

Π21,Π22, Π23, Π24. 

Η Επιτροπή 
Ο Πρόεδρος 
Γ. ΤΡΙΑΝΤΑΦΥΑΑΟΥ 

Τα μέλη 
I. ΧΕΙΡΑΚΗΣ 
Ν. ΑΡΜΠΟΥΝΙΩΤΗΣ 
Ν.ΠΑΝΑΓΑΚΗΣ 
Ν. ΠΑΤΑΒΟΥΚΑΣ 

